title: http://risaleoku.com/oku/osmesnevi/236
article: اوننجى رساله
  ﴿بِسْمِ اللّٰه الرَّحْمٰنِ الرَّحِيمِ﴾
  ﴿وَ جَعَلْنَاهَا رُجُومًا لِلشَّيَاطِينِ﴾
  إعلم أيّها العزيز!
  شو آيتِ كريمهنڭ يوكسك سماسنه چيقوب سرّينى فهم ايتمك ايچون يدى باصامقلى بر نردبان قورويورز.
  برنجى باصامق:
  سماواتڭ، ملائكه ايله تسميه ايديلن مناسب ساكنلرى واردر. چونكه كُرهِٔ أرضڭ سمايه نسبةً كوچكلگى و حقارتيله برابر ذوى الحيات ايله طولو اولماسى، سماواتڭ او مزيَّن برجلرى ذوى الإدراك ايله طولو اولماسنى تصريح ايدييور. و كذا سماواتڭ بو قدر زينتلرله تزيين ايديلمسى، بهمهحال ذوى الإدراكڭ تقدير و إستحسان ايله نظرِ حيرتلرينى جلب ايتمك ايچوندر. چونكه حسنِ زينت، عاشقلرڭ جلبى ايچوندر. يمك و طعام ده آج اولانلره ياپيلير. مع هذا إنس و جنّ او وظيفهيى ايفايه كافى دگللردر. آنجق غيرِ محدود اورايه مناسب ملائكه و روحانيلر او وظيفهيى ايفا ايدهبيلير.
  ايكنجى باصامق:
  أرضڭ سماواتله علاقهسى، معاملهسى اولوب آرالرنده چوق بيوك إرتباط واردر. أوت أرضه گلن ضيا، حرارت، بركت وسائره، سماواتدن گلييور. أرضدن ده سمايه دعالر، عبادتلر، روحلر گيدييور. ديمك آرالرنده جريان ايدن تجارى معاملهدن آڭلاشيلييور كه· أرضڭ ساكنلرى ايچون سمايه چيقمغه بر يول واردر كه، أنبيا، أوليا، أرواح جسدلرندن تجرّد ايله سماواته عروج ايدرلر.
  اوچنجى باصامق:
  سماواتده دوام ايله جريان ايدن سكون، سكوت، نظام، إنتظام، إطّراددن حسّ ايديلديگنه نظرًا، سماوات أهلى، أرض ساكنلرى گبى دگلدرلر. أوت أرضده بولونان نفاق، شقاق، إختلاف، أضدادڭ إجتماعى، خير و شرّڭ إختلاطى گبى شيلر، سماواتده يوقدر. بو سايهده سماواتده نظام و إنتظامى بوزاجق بر حال يوقدر. ساكنلرى ويريلن أمرلره كمالِ إطاعتله إمتثال ايدييورلر.
  ﴿بِسْمِ اللّٰه الرَّحْمٰنِ الرَّحِيمِ﴾
  ﴿وَ جَعَلْنَاهَا رُجُومًا لِلشَّيَاطِينِ﴾
  إعلم أيّها العزيز!
  شو آيتِ كريمهنڭ يوكسك سماسنه چيقوب سرّينى فهم ايتمك ايچون يدى باصامقلى بر نردبان قورويورز.
  برنجى باصامق:
  سماواتڭ، ملائكه ايله تسميه ايديلن مناسب ساكنلرى واردر. چونكه كُرهِٔ أرضڭ سمايه نسبةً كوچكلگى و حقارتيله برابر ذوى الحيات ايله طولو اولماسى، سماواتڭ او مزيَّن برجلرى ذوى الإدراك ايله طولو اولماسنى تصريح ايدييور. و كذا سماواتڭ بو قدر زينتلرله تزيين ايديلمسى، بهمهحال ذوى الإدراكڭ تقدير و إستحسان ايله نظرِ حيرتلرينى جلب ايتمك ايچوندر. چونكه حسنِ زينت، عاشقلرڭ جلبى ايچوندر. يمك و طعام ده آج اولانلره ياپيلير. مع هذا إنس و جنّ او وظيفهيى ايفايه كافى دگللردر. آنجق غيرِ محدود اورايه مناسب ملائكه و روحانيلر او وظيفهيى ايفا ايدهبيلير.
  ايكنجى باصامق:
  أرضڭ سماواتله علاقهسى، معاملهسى اولوب آرالرنده چوق بيوك إرتباط واردر. أوت أرضه گلن ضيا، حرارت، بركت وسائره، سماواتدن گلييور. أرضدن ده سمايه دعالر، عبادتلر، روحلر گيدييور. ديمك آرالرنده جريان ايدن تجارى معاملهدن آڭلاشيلييور كه· أرضڭ ساكنلرى ايچون سمايه چيقمغه بر يول واردر كه، أنبيا، أوليا، أرواح جسدلرندن تجرّد ايله سماواته عروج ايدرلر.
  اوچنجى باصامق:
  سماواتده دوام ايله جريان ايدن سكون، سكوت، نظام، إنتظام، إطّراددن حسّ ايديلديگنه نظرًا، سماوات أهلى، أرض ساكنلرى گبى دگلدرلر. أوت أرضده بولونان نفاق، شقاق، إختلاف، أضدادڭ إجتماعى، خير و شرّڭ إختلاطى گبى شيلر، سماواتده يوقدر. بو سايهده سماواتده نظام و إنتظامى بوزاجق بر حال يوقدر. ساكنلرى ويريلن أمرلره كمالِ إطاعتله إمتثال ايدييورلر.